钦定古今图书集成/明伦汇编/闺媛典/第122卷 > 刘似之妻徐氏
## 钦定古今图书集成/明伦汇编/闺媛典/第122卷 > 刘似之妻徐氏

按《金华府志》：“徐氏，名柔嘉，兰谿大姓女，归宋状元刘
渭六世孙似之。甫再期方孕，而似之死，弥月生子潜。
柔嘉恶笄，疏服常如初丧，矢志不再适，育潜成人。聘
侄女为妇，生二子一女。潜年二十六，亦亡，姑妇相向
哭，期以死守，卧起相依，孤苦弥励。久之，潜所遗二子
皆克成立，而女亦有托，卒能亢刘氏之宗。待制柳贯”
为作《传》。